《破镜行》
明代·卢梦阳

尔缺似难圆，尔晦依然明。形相半亏精彩在，普照万物皆容成。

记忆当年如满月，误斗坚刚成破缺。由来鉴别本无私，节解支分光不灭。

闺媛宫娥不尔留，几回抛掷坠青楼。愿藏宝匣重磨洗，长与衰翁照白头。

作者简介：卢梦阳，字少明，别号星野。顺德人。明世宗嘉靖十七年（一五三八）进士。官至福建右布政使。著有《焕初堂集》。清道光《广东通志》卷二八○有传。